stanford-oval/wikipedia huggingface dataset:
האגודה לקידום הלימודים הקלאסיים בישראל

| --- | --- |
סמליל האגודה
 תחום:  התרבות היוונית והרומית העתיקה
 מדינה:  ישראל ישראל
 משרד ראשי:  רחוב מקס ואנה ווב, רמת גן
 נשיא:  מרגלית פינקלברג
 תקופת הפעילות:  1971–הווה (כ־53 שנים)
 http://www.israel-classics.org/?lang=he
 
האגודה לקידום הלימודים הקלאסיים בישראל (באנגלית: Israel Society for the Promotion of Classical Studies) היא עמותה המאגדת בתוכה ישראלים המתעניינים בחקר התרבות היוונית והרומית העתיקה. רוב החברים הם מרצים או סטודנטים, אבל החברות פתוחה לכל המתעניין בתחום.
האגודה הוקמה בשנת 1971 ביוזמתו של בנימין שימרון מאוניברסיטת תל אביב, אשר גייס את תמיכתם של הפרופסורים אלכסנדר פוקס וחיים וירשובסקי מן האוניברסיטה העברית, אשר יוקרתם הגדולה תרמה להצלחת הכנס הראשון. מטרתה המוצהרת של האגודה הייתה ונשארה "לקדם את לימודי השפות והתרבויות הקלאסיות בישראל ולהעמיק את הקשרים בין חוקרים ישראלים וחוקרים מרחבי העולם".
האגודה עורכת כנס שנתי באחת האוניברסיטאות בארץ בסוף סמסטר ב' של השנה האקדמית. בכנס (שהוא בן יומיים) מתקיימת האספה השנתית של האגודה וניתנות הרצאות של חוקרים מן הארץ ומחו"ל. בכנס מוענק פרס לחיבור מצטיין בנושא קלאסי של תלמיד לתואר ראשון.
הצלחתם של הכנסים הראשונים עודדו את חברי האגודה ליזום בשנת 1974 כתב עת שנתי, בינלאומי, בשם "Scripta Classica Israelica". המאמרים מופיעים באנגלית ובשאר השפות האירופיות. (המאמר הראשון, מאת פרופ' יוחנן גלוקר, הופיע בלטינית.) הסקריפטה מפרסמת מאמרים מכל תחומי הלימודים הקלאסיים, עם דגש מיוחד על ארץ ישראל והעם היהודי באותה תקופה ושואפת לספק במה לחוקרים צעירים. בין מדוריה מופיעות רשימות של תרגומים ופרסומים בעברית בלימודים הקלאסיים, של עבודות דוקטור בהכנה באוניברסיטאות השונות שבארץ, וכן תוכנית הכנס של השנה הקודמת.
נשיאי האגודה לדורותיה

אברהם וסרשטיין
אלכסנדר פוקס
שלום פרלמן
בנימין שימרון
דוד סולברג
עקיבא גלבוע
משה עמית
רנון קצוף
בנימין איזק
יוחנן גלוקר
יוסף גייגר
ישראל שצמן
דורון מנדלס
אפרים דוד
חנה כותן
מרגלית פינקלברג
יונתן פרייס
יוליה אוסטינובה
חברי כבוד של האגודה

גב' ליזה אולמן
פרופ' פרנק וולבנק
פרופ' רעננה מרידור
פרופ' דוד סולברג
פרופ' משה עמית
פרופ' שלום פרלמן
פרופ' בנימין שימרון
פרופ' נתן שפיגל
שחמט במכביות

הקשר של היהודים למשחק השחמט התחיל כבר בימי קדם ובולטות היהודים בתחום הביאה לכך שהמשחק כונה, כבר ב-1905 בשם "המשחק היהודי הלאומי", על ידי כתב העת "ניו ארה אילוסטרייטד", לכן גם במכביות, תחרויות הספורט הכלל יהודיות, רק טבעי היה שישולבו תחרויות שחמט.
במכביה השנייה, ב-1935, נערכו לראשונה תחרויות שחמט במסגרת המכביה. בתחרות השחמט זכה האמן היהודי פולני משה בלאס, מי שהיה בעברו אלוף ורשה וחבר במשלחת האולימפית הפולנית. בלאס צבר 7 וחצי נקודות מתוך 9 אפשריות והקדים את יוסף פורת ואת דוד אנוך, שצברו שבע נקודות כל אחד. הזכייה הקנתה לבלאס תואר לא רשמי של אלוף ארץ ישראל. אחרי המכביה השנייה חלו שינויים גדולים בעם היהודי בגלל השואה והקמת מדינת ישראל ועם חידוש המכביות במכביה השלישית השחמט לא נכלל בין התחרויות. חידוש תחרויות השחמט במכביות התחיל ב-1977, במכביה העשירית ביוזמתו של אלמוג בורשטיין. במכביה זו התחרו שחמטאים יהודים מ-15 מדינות שונות.
המכביה ה-10

תחרויות השחמט במכביה העשירית נערכו באולם "בני ברית" בתל אביב ולקחו חלק בהן 64 שחקנים. נערכה תחרות בין עשר נבחרות של מדינות מוצא, כשישראל מציגה שתי נבחרות, הנבחרת השנייה מורכבת משחקני נוער. הנבחרת הישראלית הראשית זכתה בתחרות עם 31 נקודות מתוך 36 אפשריות. למקום השני הגיעה נבחרת יהודי בריטניה עם 29,5 נקודות ולמקום השלישי-רביעי משותף הגיעו נבחרת הנוער של ישראל ונבחרת יהודי הולנד. השתתפו גם נבחרות יהודי ונצואלה, ארגנטינה, בלגיה, דרום אפריקה, איטליה וצ'ילה. נערכה גם תחרות נוער בה זכו במשותף מייקל רוד מארצות הברית ומרדכי שרנצל מישראל.
המכביה ה-11

תחרויות השחמט במכביה ה-11 נערכו בבית מלון "אוויה" ביהוד במתכונת דומה לתחרויות השחמט במכביה הקודמת. בתחרות הקבוצתית לקחו חלק רק ארבע מדינות, ישראל, ונצואלה, ארגנטינה ודרום אפריקה ששיחקו סיבוב כפול - ישראל ניצחה עם 19,5 נקודות. באליפות הבזק זכה ישראל גלפר ובתחרות הנוער זכה עופר ברוק.
המכביה ה-12

תחרויות השחמט במכביה ה-12 נערכו בבית מלון "סיני" בתל אביב. בתחרויות לקחו חלק 36 שחמטאים, שהתחרו ביניהם ב-9 סיבובים לפי השיטה השווייצרית. מנצח התחרות היה משה כנען, שגבר בשובר שוויון על רונן לב - שניהם השיגו 7,5 נקודות כל אחד מתוך 9 אפשריות.
המכביה ה-13

תחרויות השחמט במכביה ה-13 נערכו פעם נוספת בבית מלון "סיני" בתל אביב. בתחרויות לקחו חלק 60 שחמטאים, שהתחרו ביניהם ב-9 סיבובים לפי השיטה השווייצרית. מנצח התחרות היה אילן מנור שהשיג 7.5 נקודות מתוך 9 אפשריות. פטר סקלי מהונגריה זכה בתחרות הבזק.
המכביה ה-14

תחרות השחמט במכביה ה-14 הייתה הפעם תחרות סגורה בדרגה 7 של פיד"ה והמנצח בה היה מיכאל אורטובסקי בן ה-17.
המכביה ה-15

במכביה ה-15 נערכו 4 תחרויות שחמט, בירושלים ובזכרון יעקב, בהשתתפות 136 שחמטאים מ-17 מדינות. התחרות החזקה ביותר, בקטגוריה 11 של פיד"ה, ניצח אלוף רוסיה, אלכסנדר חליפמן, שגבר בשובר שוויון על הישראלי אלכס כספי ועל הלטבי דניאל פרידמן. בתחרות לאמנים צעירים זכה עופר ברוק, שהקדים בשובר שוויון את נתנאל ריבשטיין. בתחרות הפתוחה ניצחו הסלובקי טאפר והרומני גרונברג ובתחרות הנוער זכו הארגנטינאי פלגאר ויבגני פוסטני.
במהלך המכביה ה-15 התרחש אסון המכביה ובין הנפגעים היו גם שני שחמטאים אוסטרלים שנפצעו.
המכביה ה-16

תחרויות השחמט במכביה ה-16 נערכו בנתניה וכללו תחרות סגורה IM, תחרות סגורה GM, תחרות פתוחה ותחרות נוער. בתחרות ה-GM זכו במשותף יבגני אלכסיי מרוסיה וקונסטנטין לרנר מישראל, שניהם עם 6 וחצי נקודות מתוך 9 אפשריות. למקום הראשון בתחרות IM הגיע הישראלי רומן בר. בתחרויות לקחו חלק 72 שחקנים.
המכביה ה-17

תחרויות השחמט במכביה ה-17 נערכו בירושלים וכללו תחרות של שישה אמנים בכירים שהסתיים בניצחון משותף של איליה סמירין ויבגני נאייר, תחרות GM בה ניצח הישראלי יעקב זילברמן עם 8 נקודות מתוך 9 אפשריות, תחרות IM בה ניצח הישראלי אלכס כספי ותחרות פתוחה בה ניצח הלטבי איליה רוצקו.
המכביה ה-18

תחרויות השחמט במכביה ה-18 נערכו בנתניה וכללו תחרות על עם 13 רבי אמנים בקצב מהיר ובקצב בזק. בתחרות בקצב מהיר ניצח יבגני נאייר מרוסיה עם 9 וחצי נקודות מתוך 12 אפשריות. בתחרות GM הגיעו למקום הראשון הברזילאי אנדרה דיאמנט יחד עם הישראלי תמיר נבאתי, כל אחד מהם עם 6 נקודות מתוך 9 אפשריות. תחרות ה-IM נערכה בשני בתים, בבית הראשון זכה הישראלי בוריס קנצלר ובבית השני ניצחו במשותף 4 מתחרים.
בתקופת התחרויות ערכה יהודית פולגאר (פעם ראשונה במכביה) משחק סימולטני בבסיס של חיל האוויר ובוריס גלפנד משחק סימולטני בירושלים.
לאחר סיום משחקי המכביה נערכו תחרות בזק ענק ואירועי שחמט מתחת למים.
המכביה ה-19

מרבית תחרויות השחמט במכביה ה-19 נערכו בירושלים ורק תחרות הנוער נערכה בנתניה. מספר השחמטאים, שלקחו חלק בתחרויות היה הגדול אי פעם ורק בתחרות הפתוחה השתתפו יותר ממאה שחמטאים.
בתחרות GM1 זכה רב האמן הרוסי סמיון דבויריס עם 6 נקודות מתוך 9 אפשריות. בתחרות GM2 זכה הישראלי בוריס אברוך עם תוצאה זהה. בתחרות IM1 זכו במשותף מרסל אפרוימסקי, אופיר אהרון והאמן הבינלאומי גבריאל פלום עם 6.5 נקודות לכל אחד מתוך 9 אפשריות. שני הראשונים קיבלו על הישג זה ציון ראשון לאמן בינלאומי. בתחרות IM2 זכה אלכס כספי עם 6 נקודות מתוך 9 אפשריות, בהקדימו את עומר רשף, שצבר 5.5 נקודות. בתחרות הפתוחה ניצח הישראלי בן ה-12, אריאל ארנברג, ולמקום השני, עם מספר נקודות זהה, הגיע הברזילאי דייב ד'ישראל.
שחמט במכביות אזוריות

גם במכביות אזוריות דוגמת המכביה הפאן-אמריקאית היווה השחמט ענף תחרותי מקובל.
ראו גם

יהודים ושחמט
הערות שוליים

↑  ביולטין השחמט האמריקאי, מרץ 1905, עמוד 163
↑  צניחה חופשית בפתיחת המכביה ה-10 ברמת גן, דבר, 17 בספטמבר 1976
↑  ישראל ניצחה במכביה ה-10, דבר, 22 ביולי 1977
↑  תחרות (GM (Grand Master היא תחרות בה המשתתפים המצטיינים עשויים לזכות בציון לתואר רב אמן בשחמט. בדומה לכך בתחרות IM המשתתפים המצטיינים עשויים לזכות בציון לתואר אמן בינלאומי בשחמט
↑  רם סופר: "סיכום תחרויות השחמט במכביה - עם סרטונים ותמונות!"
↑  נפתחה המכביה של יבשת אמריקה, דבר, 25 באוגוסט 1966
יום המתים

ערך זה עוסק בחג מקסיקני. אם התכוונתם לסרט בשם זה, ראו .
| --- | --- |

מנחת פרחים על קברים בעיר הבירה של מקסיקו, מקסיקו-סיטי, יום המתים 2014
 מדינה:  מקסיקו מקסיקו   מדינות נוספות במרכז אמריקה ודרום אמריקה וכן במדינות בעלות אוכלוסייה מקסיקנית גדולה (אמריקה הלטינית, אמריקה הספרדית)
 סוג:  חג דתי 
 
חגיגות יום המתים בסן פרנסיסקו
יום המתים (בספרדית: El Día de los Muertos, או Día de Muertos; באנגלית: The Day Of The Dead) הוא חג מקסיקני המוקדש לזכרם של אבות המשפחה שהלכו לעולמם. החג נחוג ביום הראשון והשני של חודש נובמבר, באותו מועד בו חלים יום כל הקדושים ולאחריו יום כל הנשמות של הכנסייה הנוצרית קתולית.
החג נחוג בעיקר במקסיקו, באזורים בהם קיים מיעוט משמעותי של מקסיקנים כגון ארצות הברית, או היספני כמו בפיליפינים. כמו כן נחגג גם במדינות אחרות במרכז אמריקה, בדרום אמריקה ובאיים הקאריביים שביניהם; כגון בארגנטינה ובשאר אמריקה הספרדית; וכן בברזיל ובשאר אמריקה הלטינית). בחג זה נהוג לבקר בבתי הקברות ובכנסיות, ולהביא נרות ופרחים לקברי אבות המשפחה. על אף נושא החג, אין זה מועד עגום, והוא נחוג באווירה של שמחה וקרנבל (אווירה הדומה לזאת של ליל כל הקדושים האמריקני).
בשנת 2008 הכיר ארגון אונסק"ו בחג יום המתים כמורשת תרבותית בלתי מוחשית.
היסטוריה

מקורו של חג זה בחגיגות של התושבים המקוריים של יבשת אמריקה - התרבות האצטקית, תרבות המאיה, הפורפרצ'ה, הנאהואל והטוטונאק.
בתרבות האצטקית היה קשור החג למחזוריות בטבע, ולכן היה מקושר למחזוריות החקלאית של זריעה וקציר (כאשר הקציר מסמל סיום מחזור חקלאי ומוות). בשל כך הוא נחוג בתחילת אוגוסט, זמן הבשלת התירס ואיסופו, במשך כל תקופת הקציר. החג נחשב לחגה של האלה מיקטקאקיוואדל, "אלת המתים", ובמהלכו נערכו טקסים עבור נשמות הקרובים המתים.
עם כיבוש מקסיקו על ידי הקונקיסטאדורים הספרדים במאה ה-15 פעלו המיסיונרים הנוצריים למגר את החג הפגני, ועשו זאת באמצעות דחיית החג ואיחודו עם החג הקתולי, יום כל הקדושים, שנערך ביום הראשון של חודש נובמבר. החג גם קוצר לשלושה ימים וכך ניתק הקשר בינו לבין המחזור החקלאי.
מנהגי החג

ההכנות לקראת החג מתבצעות במהלך השנה וכוללות איסוף מתנות אשר יוענקו למתים במהלך החג. בתחילת החג, נוהגת המשפחה לעלות לקברי אבותיה, לנקותם ולשים עליהם פרחים ונרות. משפחות עשירות נוהגות להקים בביתם מזבח לכבוד האבות ולהניח עליו או על הקברים את מנחות ה-"ofrendas". הפרחים הם בעיקר פרחי ציפורני חתול (המכונים בספרדית: Flor de Muerto - פרחי המוות), שלפי האמונה קוראים אליהם את רוחות המתים, וכן בקבוקי טקילה. על קברי ילדים נהוג להניח צעצועים וממתקים.
במדינות אמריקה הלטינית מתחפשים הילדים בחלוק לבן ומסיכה לבנה עם ציור גולגולת, ובחלקן עושים תהלוכות בתחפושת זו.
יש המאמינים שהרוחות אוכלות את האוכל המוגש להם, וכל האוכל את המאכלים לאחר מכן יישאר רעב ולא ישבע.
בגואטמלה מקובלת ביום המתים ארוחה משפחתית חגיגית, שהמאכל המסורתי המרכזי בה הוא פִיאָמְבְּרֶה, מעין סלט צבעוני וגדוש מרכיבים שונים: מינים רבים של בשר ונקניק, ירקות, גבינות, חמוצים ועוד.
מנהגי החג > הפיליפינים

בפיליפינים נקרא החג Araw ng mga Patay ("יום המתים"), ונחשב לאחד החגים החשובים ביותר בשנה. החג מהווה רקע למפגשים משפחתיים יותר מאשר יום של חגיגות. במהלך החג מנקים את קברי בני המשפחה, צובעים אותם מחדש ומניחים עליהם נרות ופרחים. מאחר שנהוג לבלות זמן עם בני המשפחה, נוהגים בחג זה המשפחות לישון באוהלים משפחתיים בבתי הקברות על מנת להיות יחד, הן בני המשפחה המתים והן בני המשפחה החיים.
יום המתים בתרבות > יום המתים בספרות

ספרו של מלקולם לאורי משנת 1947 - "תחת הר הגעש" מתרחש במהלך יום המתים בעיר הדמיונית קורנאבקה.
ספרה של ברברה המלי משנת 2003 - "ימי המתים" מתרחש בחגיגת יום המתים בשנת 1835.
יום המתים בתרבות > יום המתים בטלוויזיה

בסדרה "בבילון 5" בפרק משנת 1998 - "יום המתים" מתואר חג של חייזרים הדומה לחג המקסיקני, אולם בצורה יותר מוחשית - רוחות המתים אכן חוזרים לתחנת החלל, בזכות טקס של כוהני אותה דת חייזרית.
בסדרה האמריקאית "מרי הורגת אנשים" עונה שנייה. מוזכר חג זה כחג עבור הנצחת המתים, לא להסתיר ולא להתבייש במוות, לחגוג אותו ולראותו כחלק מהחיים עצמם. בנוסף מוצגת בובה מעוצבת בסגנון התרבות והאירוע כמזכרת מהחג במקסיקו.
בטלנובלה "הסוד של לאורה" (או culpable de este amor) (ארגנטינה, 2004) מוזכר יום המתים כיום שבו תנסה כת מסתורית להשתלט על תושבי כל העולם ולהפוך אותם לרובוטים שיצייתו לה ולמנהיג שלה המכונה "הנבחר" (el elejido). כאשר מגיע יום המתים בטלנובלה (הפרק האחרון) נלחמת המשטרה בליווי גיבורי הטלנובלה המייצגים את הטוב בחברי הכת המסתורית המייצגים את הרוע, הכת מובסת ותוכנית ההשתלטות על העולם מנוצחת.
בטלנובלה "סוי לונה" שסימון מספר לאמבר ואמבר עושה יום המתים בגם אנד רולר.
יום המתים בתרבות > יום המתים בקולנוע

יום המתים מהווה קו עלילה ראשי בכמה סרטי אנימציה כגון "קוקו", "חתונת הרפאים" ו-"ספר החיים".
חלק עיקרי מהסרט משנת 1996 "העורב: עיר המלאכים" מתרחש במהלך יום המתים.
בסרט "מתנקשים" בכיכובם של סילבסטר סטאלון ואנטוניו בנדרס, ישנה סצנה המתרחשת במהלך תהלוכת יום המתים, אולם סצנה זו אינה מתאימה למציאות מאחר שהסרט מתרחש בפוארטו ריקו בה חג זה לא נחוג.
בסרט "יצרים בדם", המספר על שלושה חברים מקסיקנים שכל אחד מהם גדל להיות משהו אחר (אחד שוטר, אחד אמן מסומם והשלישי פושע בכלא) ביום המתים מחליטה הכנופיה המקסיקנית בכלא לעשות מהפכה ולרצוח את ראשי כל הכנופיות בכלא.
בסרט "היו זמנים במקסיקו", השלישי בטרילוגיית מקסיקו, בכיכובו של אנטוניו בנדרס, מתואר ניסיון הפיכה תוך כדי תהלוכות יום המתים.
הסרט העשרים וארבע של גיימס בונד "ספקטר" נפתח במעקב ומאבק של בונד בנבל איטלקי בתוך הפסטיבל של יום המתים במקסיקו סיטי. בכרזת הסרט עצמה בונד נראה ברקע עטוי במסכת הגולגולת אותה לבש במהלך המעקב. בזמן שצולם הסרט למעשה לא הייתה קיימת תהלוכה כזו במקסיקו סיטי ורק בעקבותיו היא מתקיימת היום. זוהי דוגמה לאפקט הפיצה בה רכיבים מתרבותה של אומה או עם משתנים או מתקבלים במידה רבה יותר במקומות אחרים, ואז חוזרים מחדש לתרבות המקור שלהם.
יום המתים בתרבות > יום המתים במשחקי מחשב

משחק המחשב משנת 1998 בעריכתו של טים שאפר - "גרים פנדנגו" מתרחש במהלך יום המתים ב"ארץ המתים".
ראו גם

מקסיקו
מקסיקו סיטי
מרכז אמריקה
הקריביים
דרום אמריקה
אמריקה הספרדית
אמריקה הלטינית
הערות שוליים

↑  Foxcroft, Nigel H. (28 באוקטובר 2019). The Kaleidoscopic Vision of Malcolm Lowry: Souls and Shamans. Rowman & Littlefield. p. 130. ISBN 978-1-4985-1658-7. However, owing to the subjugation of the Aztec Empire by the Spanish conquistador, Hernan Coretes in 1519–1521, this festival increasingly fell under Hispanic influence. It was moved from the beginning of summer to late October—and then to early November—so that it would conicide with the Western Christian triduum (or three-day religious observance) of Allhallowtide (Hallowtide, Allsaintide, or Hallowmas). It lasts from October 31 to November 2 and comprises All Saint's Eve (Halloween), All Saints' Day (All Hallows'), and All Souls' Day. {{cite book}}:  (עזרה)
↑  ד"ר דבי הרשמן, מקסיקו: קולות החיים והמתים, באתר מגזין מסע אחר
פיאמברה
פסלוני יום המתים
סמליל ויקיפדיה העולמית שעוצב במיוחד ליום המתים
העשור הראשון של המאה ה-4

העשור הראשון של המאה ה-4 הוא העשור שהחל ב-1 בינואר 300 והסתיים ב-31 בדצמבר 309.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > סכסוכים לאומיים ואזוריים

28 באוקטובר 306 – המשמר הפרטוריאני מעוררים מרד ברומא, בין היתר על רקע הכוונה למסות את תושבי העיר, ומכריזים על מקסנטיוס כקיסר
306 – מסתיימת מלחמת שמונת הנסיכים בסין
309 – פרובינציות ספרדיות תחת שלטון רומא מורדות בקיסר מקסנטיוס, ומביעות תמיכה בקונסטנטינוס.
אירועים בולטים בעולם > מלחמה ופוליטיקה > אירועים פוליטיים משמעותיים

3 בספטמבר 301 – מוקמת מדינת סן מרינו
301 – ארמניה - המדינה הראשונה שמקבלת את הנצרות כדת רשמית של המדינה.
23 בפברואר 303 – דיוקלטיאנוס מתחיל בשורת החלטות לרדיפת הנצרות ברחבי האימפריה הרומית
1 במאי 305 – דיוקלטיאנוס, ומקסימיאנוס קיסרי רומא ששלטו בשותפות, פורשים מתפקידם מרצון, הקיסרים היחידים לעשות כן
25 ביולי 306 – קונסטנטינוס הגדול מוכרז קיסר האימפריה הרומית על ידי חייליו
30 בנובמבר 306 – מרקלוס הראשון נבחר לאפיפיור
306 – פלביוס ולריוס סוורוס מוכרז "אוגוסטוס" ושליט הקיסרות הרומית המערבית
306 – לי שיונג, שהכריז על עצמו שנתיים קודם לכן כמלך צ'נגדו, מכריז על עצמו כקיסר ומתחיל למעשה את תקופת שש עשרה הממלכות בסין
306 – מטרופנס מוכרז כפטריארך קונסטנטינופול
309 – מגפה שייתכן וקשורה לחיידקי האַנְתְּרַקְס – מתפשטת באימפריה הרומית, וגורמת לירידה דרמטית באוכלוסייה.
309 – תחילתו של תור הזהב הראשון של האימפריה הסאסאנית.
309 – הורמיזד השני, השאה של האימפריה הפרסית, מת לאחר שלטון של 7 שנים, אשר היה רווי במאבקי כוח פנימיים. תחילת מלכותו של שאפור השני אשר ירש אותו.
309 – האפיפיור מרקלוס הראשון מגורש מרומא על ידי הקיסר מקסנטיוס.
309 – מתמנה הבישוף הראשון של אזור לורקה.
309 – רבה בר רב הונא התמנה לראש ישיבת סורא.
309 – קווירינוס הקדוש מסיסק, קדוש נוצרי, מת בשל אמונתו בסומבטהי שבהונגריה.
18 באפריל 309 – האפיפיור אוסביוס יורש את מרקלוס והופך לאפיפיור ה-31, אך גם הוא בעצמו מגורש ב-17 באוגוסט (ייתכן שמאורעות אלו התרחשו ב-310).
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
תרבות פופולרית

פרק זה לוקה בחסר. אנא תרמו לוויקיפדיה ו.
תרבות פופולרית > אדריכלות

309 – נבנה מקדש דיבוס רומולוס על ידי הקיסר מקסנטיוס והוקדש לבנו המת.
אישים בולטים

פרק זה לוקה בחסר. אנא תרמו לוויקיפדיה ו.
אישים בולטים > מנהיגי עולם בולטים

העולם בשנת 300 לספירה
מקדש רומולוס
חלופות לניסויים בבעלי חיים

חלופות לניסויים בבעלי חיים הן שיטות מחקר המאפשרות במקרים מסוימים הסקת מסקנות מדעיות מבלי לעשות שימוש ניסויי בבעלי חיים.
פיתוח שיטות מחקר חלופיות לשימוש בבעלי חיים במחקר ביו רפואי הוא תחום בין-תחומי, הנעזר בשיטות טכנולוגיות מתקדמות. התחום משלב ביואינפורמטיקה, מודלים ממוחשבים, מחקר קליני, ביולוגיה מולקולרית, ביוכימיה, סימולציות ממוחשבות, רובוטים, שימוש במכשירי דימות ואמצעים נוספים.
חלופת הצמצום (Reduction)

חלופת הצמצום מקובלת במחקר בבני אדם, היות שיקר וקשה למצוא מדגמים גדולים ובנוסף, להבדיל מבעלי חיים, משתתפי הניסוי יכולים לעזוב אותו לפני שהוא נגמר. שיטה פותחה בעשור האחרון של המאה העשרים לניסויים קליניים בבני אדם בודדים היא שיטת ABA. לאחרונה וריאציה שלה אומצה בניסוי בעכברים והורידה את גודל המדגם לשישה.
לפני ניסויים גדולים ויקרים, מקובל לערוך מחקר מקדים (ניסוי פיילוט) שמטרתו לבדוק את נושא הניסוי על מספר מצומצם מאוד של בעלי חיים, במטרה להעריך את סיכויי ההצלחה שלו בטרם ביצועו בהיקף רחב. חלופת הצמצום דורשת להשתמש בתוצאות המחקר המקדים כדי להעריך את המספר המיטבי של פרטים הדרוש לניסוי הגדול.
חלופת העידון (Refinement)

חלופת העידון עוסקת באמצעים למזעור הסבל והכאב הנגרמים לבעל החיים עקב הניסוי. גורמי הסבל הפוטנציאליים הם פיזיים, נפשיים וסביבתיים. ניתן למזער את הסבל על ידי שיפור תנאי האחזקה של בעל החיים, שימוש מתמיד בחומרי הרדמה, הרגעה, אלחוש ושיכוך כאבים, טיפול וטרינרי נאות, שימוש באמצעי העשרה סביבתיים והוספת גירויים מעולמה הטבעי של החיה. אם צורכיהם החברתיים של בעלי החיים דורשים זאת, ובתנאי שאין הפרעה לניסוי, ניתן להימנע מהחזקתם בבידוד ובמקום זאת אכסונם בכלובים משותפים.
מאחר שהידע הקיים על הערכת מידת הסבל והכאב של בעלי החיים הוא מצומצם ואינו מספק, יש הממליצים לאמץ את ההנחה כי אותם גורמי סבל ודחק בבני אדם מובילים לתוצאות דומות בחולייתנים אחרים.
כדי לדעת אילו שיטות ניסוי גורמות יותר סבל ואילו פחות, יש לערוך מחקרים מקיפים המשווים את סבלן של חיות מעבדה בשיטות ניסוי שונות בעלות מטרות דומות. מחקרים כאלה יצטרכו להיעשות בתצפית על חיות המשתתפות בניסויים שמתקיימים למטרות אחרות.
חלופת ההחלפה (Replacement)

כל ניסוי שאינו כולל שימוש בבעל חיים שלם לצורך הניסוי נחשב לחלופת החלפה. בין חלופות ההחלפה:
מחקר אין ויטרו, כלומר ביצוע הניסויים ובדיקות מעבדה בסביבה מבוקרת מחוץ לאורגניזם חי. בדרך כלל עבודה עם תרביות איברים, תאים ורקמות, הן כאלו שמקורם באדם והן כאלו שמקורם בבעלי חיים אחרים. שיטה זו חוסכת במשאבים, הן משאבים כספיים והן בבעלי חיים, אולם חסרונה ביכולת המוגבלת לגילוי תופעות לוואי, רעילות והשפעה שאינה פנים-תאית.
ניסויים על אורגניזמים חסרי תודעה, כגון חד תאיים וצמחים, או שימוש ביצורים בעלי חישה מוגבלת.
הדמיות אין סיליקו, הנעזרות במחשב וכוללות סימולציות ומודלים מתמטיים ממוחשבים. שיטה זו בודקת האם התאוריה תקפה, ויכולה לחסוך משאבים וסבל בניסוי עם תאוריה פגומה. היא גם יכולה לברור ממאגר מידע מולקולרי מידע על מבנה קולטנים שעשויים להיות חשופים לתופעות לוואי בעקבות תגובה כימית עם תרופה ולאפשר ניסוי אין ויטרו שבודק אפשרות תגובה זו במקום ניסוי בבעלי חיים שיגלה זאת. אין סיליקו אינה שיטה ניסויית בפני עצמה משום שהיא אינה בודקת את הנעשה בטבע.
מחקר אפידמיולוגי, השוואת קבוצה של בני אדם חשופים לגורם סיכון או כאלו המקבלים תרופה מסוימת לקבוצת ביקורת שאינה חשופה לגורם זה. מחקר זה הוא מחקר תצפיתי.
חלופות לניסויים - שיטות מחקר > מחקר קליני

מחקר קליני מבוסס על תצפיות ומבדקים בבני-אדם והוא תחום המחקר החשוב והרלוונטי ביותר במחקר הביו-רפואי. ניסויים קליניים בבני אדם מהווים שלב הכרחי ואחרון בתהליך האישור של תרופות, ולשם כך משתמשים במתנדבים.
קל יחסית לגייס מתנדבים החולים במחלה חשוכת מרפא לניסוי בתרופה למחלה זו, אך קשה לגייס משתתפים בריאים למחקר על תופעות לוואי של תרופות או משתתפים חולים במחלה שיש לה תרופה, לניסוי בתרופה משופרת לאותה מחלה.
מחקר קליני בבני אדם נועד להגשים את המטרות הבאות:
הבנת מנגנונים של התפתחות מחלות והשפעות של תרופות וחומרים אחרים על הגוף האנושי השלם.
זיהוי ואבחון תופעות לוואי של תרופות באדם. אצל אנשים עשויות להיות תופעות לוואי שונות מאלה שהיו לחיות המעבדה. מלבד זאת, אנשים יכולים לדווח על תופעות לוואי שקשה לראות בתצפית. עם זאת יש לזכור שהמדגם בניסוי בבני אדם הוא על פי רוב קטן ומוטה (רק חולים במחלה ולא בריאים, פיזור מין, גיל ומוצא לא מאוזן וכו') ושבניסוי בבני אדם אי אפשר לדאוג שהמשתתפים לא יקבלו טיפול רפואי נוסף במקום אחר.
אימות וכימות יכולת טיפולית של תרופות. במחקר בבעלי חיים לא ניתן להגשים מטרה זו, אלא רק במחקר קליני רחב ומקיף.
איתור ארוך טווח של תופעות לוואי נדירות: תופעות מסוימות מתרחשות בתדירות של אחד ל-1,000 בבני אדם או בתדירות נמוכה אף יותר. מעקב קליני רציני ורחב היקף הוא הדרך היחידה המהימנה האפשרית לאיתור התופעות הללו.
חלופות לניסויים - שיטות מחקר > מחקר קליני > מחקר ניסויי בבני אדם

שלבי הניסוי בבני אדם בפיתוח טיפולים רפואיים הם שלבים הכרחיים שקיימים בכל פיתוח של טיפול רפואי מכיוון שגם אורגניזם מודל לא יכול לנבא בוודאות גבוהה מספיק את תכונותיו של טיפול רפואי באדם. שלבי הניסוי בבני אדם עוקבים אחרי שלבי ניסויי בחיות. שלבי הניסויים בחיות כוללים לרוב ניסוי ביונקים. ניסויים ביונקים נועדו להקטין את הסיכון הבריאותי מבני האדם העומדים להשתתף בניסויים על ידי פסילת ניסוי בטיפול שהניסוי בחיות הראה כי הוא מאוד לא מוצלח.